भारतीय प्रतिभूति एवं विनिमय बोर्ड (सेबी) अपने निगरानी और जांच विभागों को समेकित करने की योजना बना रहा है। निगरानी विभाग किसी संदिग्ध गतिविधि का पता लगाने के लिए बाजार के हरेक लेनदेन पर नजर रखता है। जानकारी जांच विभाग को भेजी जाती है जो गंभीरता से उस पर विचार करता है। मौजूदा समय में यह पता लगाने में लगभग तीन महीने का समय लगता है कि क्या किसी मामले की और जांच की जानी चाहिए या नहीं। सूत्रों का कहना है कि नियामक ने दोनों विभागों का विलय कर इस समय को घटाकर दो सप्ताह करने की योजना बनाई है।